MKATABA WA KUUZIANA MASHINE YA KUCHANA MBAO 

MKATABA HUU umefanyika leo tarehe………….. mwezi………….. 2009. Kati ya BWANA MATHIAS THADEI LIGELELE wa sanduku la Posta 2 Gairo (ambae atajulikana kama “MUUZAJI”) kwa upande mmoja, na BWANA THOMAS .J. MASSAWE wa sanduku la Posta 463 Ifakara (ambaye atajulikana kama “MNUNUZI”)  kwa upande mwingine.
KWA VILE; Muuzaji ndiye mmiliki halali wa mashine hiyo ya kuchana mbao Aina ya OHV, 18HP, V-TWIN.OHV, 2YR. MODEL- 350447, TIPE- 1289- E1, CODE- 02102211. na yenye Fremu NO. LUKASI MILL- AUSTRALIAN PAT NO. 688020.

.

NA KWA VILE; Muuzaji anakusudia kuuza mashine hii kwa mnunuzi, na mnunuzi naye yuko tayari kuinunua kwa makubaliano yatakayoonyeshwa hapa chini.
HIVYO BASI; Mkataba huu unashuhudia yafuatayo:-
1. Kwamba, muuzaji amemuuzia mnunuzi mashine  hiyo tajwa hapa juu ya kuchana mbao, maelezo yake hapo juu leo tarehe……mwezi  wa…….2009.

2. Kwamba, bei ya kuuziana mashine hiyo tajwa ni shilingi millioni nne na laki nne (Tshs. 4,400,000/=) tu ambazo zimelipwa zote taslim na mnunuzi kwa muuzaji wakati wa kutiliana saini mkataba huu, na muuzaji anakiri kuzipokea fedha hizo zote.
3. Kwamba, muuzaji amekwisha mkabidhi mnunuzi mashine hiyo tajwa ya kuchana mbao katika hali ambayo mnunuzi anakubaliana nayo, pia muuzaji anatakiwa kumkabidhi mnunuzi nyaraka zote muhimu zinazohusiana na umiliki wa mashine hii. Ambazo ameaidi atazileta.
4. Kwamba, muuzaji atamsaidia mnunuzi katika kuhamisha mashine hiyo tajwa kwenye umiliki wake na atamkabidhi mnunuzi karatasi za umiliki wa mashine hiyo zinazoonyesha kuwa muuzaji ndie mmiliki wa mashine hiyo pamoja na risiti za ununuzi wa mashine hiyo zinazoonyesha kuwa muuzaji alinunua mashine hiyo kutoka kwa Ambroce. 
5. Muuzaji atawajibika kumlipa au kumfidia mnunuzi gharama zote za usumbufu, madai au mashtaka yanayoweza kutokana na umilikaji wa mashine hiyo tajwa baada ya mauzo haya. 

KAMA USHAHIDI Wahusika wameweka saini zao kwenye mkataba huu hapa Morogoro kwa namna na kwa tarehe kama ifuatavyo.

IMEWEKA SAINI na KUTOLEWA na

BWANA MATHIAS THADEI LIGELELE,

Ambaye ninamfahamu/nimetambulishwa           ………………………..
Kwake na……………………………….                     Sgd Bw. MATHIAS
Leo tarehe………….. mwezi wa machi                 THADEI LIGELELE
 2009.                                                                     “MUUZAJI”
MBELE YANGU.
SAINI YA SHAHIDI………………………………..

ANUANI YA POSTA……………………………….




………………………………..

WADHIFA…………………………………………..


IMEWEKWA SAINI na KUTOLEWA na 

Ndugu THOMAS .J. MASSAWE, 

Ambae ninamfahamu/nimetambulishwa             …………………………

Kwake na…………………. leo tarehe……        Sgd. THOMAS J. MASSAWE
Mwezi wa tatu 2009.                                                “MNUNUZI”
MBELE YANGU.

SAINI YA SHAHIDI:………………………………..

ANUANI YA POSTA:……………………………….

WADHIFA:……………………………………………

